19
Jamiru Mandha man ma Riek Tie Ng’a?
Nindo ma nyanok i wang’ tho pare, Yesu ubino niweco ku julub pare ang’wen: Petro, Yakobo, Yohana man Andrea. Kinde ma ebino niewo pi lanyuth mi bedo nuti pare i nindo ma tokcen, epenjo penji acel ma pire tek akeca, eyero kumae: “Ng’a ma jamiru mandha ma riek de ma rwoth pare kethe wi juode, ya emi cemo migi i nindone?” (Matayo 24:3, 45; Marko 13:3, 4) Yesu mito ninyutho ni julubne nia ukwayu ngo gidieng’ pilembe en etie “rwoth,” migi man pieno ebiketho ju ma bibemio cam mi tipo ni julubne nja i nindo ma tokcen. Jamiru maeno tie ng’a?
Etie guriri mi julub moko mandha pa Yesu ma jung’iyo ku tipo. “Jamiru” eno tie Guriri M’utelo Wic mi Jumulembe pa Yehova. Emio cam mi tipo ni jurutic mange pa Yehova i nindone. Wajengra i wi jamiru maeno kum en re ma ebemedre ni mio iwa “cemo maka mwa i nindone.”
Eneno wi ot pa Mungu. (1 Timoteo 3:15) Yesu mio ni jamiru maeno rwom ma dit mi cungo iwi tic mi thenge ma nen mi dilo pa Yehova. Tic maeno tie nigwoko lim pa Kristo keni i ng’om, nitelo wi tic mi rweyo lembanyong’a, man niponjo ni kadhu kudi cokri mwa ma tung’ tung’. Pi nimio iwa cam m’uromo kudwa i nindone, ‘jamiru mandha man ma riek’ poko cam mi tipo nikadhu kud i buku ma tung’ tung’ ma watio kudo i tic mi rweyo lembanyong’a man nikadhu kud i coko mwa ma tung’ tung’.
Jamiru maeno tie mandha pilembe eponjo ponji mandha mi Biblia man eworo kubang’e kubang’e tic ma jumio i kore mi rweyo lembanyong’a, man bende etie riek pilembe egwoko lim pa Kristo i ng’om keni ku rieko. (Tic mi Jukwenda 10:42) Yehova mio mugisa i tic pare, uketho dhanu dupa gibeyiyo man gibediko cing’gi ku jamiru mandha man ma riek pi nimio cam mi tipo lee mandha ni dhanu.
Yesu ketho ng’a m’ubed umi cam mi tipo ni julub pare?
Pirang’o julwong’o jamiru nia en e mandha man ma riek?
unk luo_Latn luo_Latn luo_Latn luo_Latn luo_Latn luo_Latn luo_Latn